M40

See artikkel räägib tankitõrjekahurist. tähesüsteemi kohta vaata artiklit M40 (tähesüsteem). M40 on tagasilöögita tankitõrjekahur. Seda toodetakse USAs ja see võeti kasutusse sama riigi merejalaväes 1953. aastal. Järgnevatel aastatel hakati kahurit kasutama paljudes NATO riikides ja teistes maades (umbes 30). Samuti on litsentsi alusel relva toodetud ka mõnedes teistes riikides (Iisrael, Pakistan, Hispaania, Austria). Antud relva on rakendatud ka teiste tankitõrjesüsteemide koosseisus. Näiteks tankitõrjesoomukil tüüp 60. 106 mm tankitõrjekahuri sihtimisseadeldised ja laskemoon võimaldavad lahinguväljal täita alljärgnevaid ülesandeid: hävitada efektiivselt liikuvaid ja mitteliikuvaid põhilahingutanke laskekaugustele kuni 1200 m, olenemata sihtmärkide liikumisnurgast; hävitada efektiivselt kõiki teisi liikuvaid ja mitteliikuvaid soomussihtmärke laskekaugustele kuni 1200 m; hävitada efektiivselt mittesoomustatud liikuvaid ja mitteliikuvaid sihtmärke laskekaugustele kuni 3300 m; hävitada sihtmärke hämaras. 106 mm kahuri manööverdus- ja tulevõimalused poolkinnisel maastikul ei erine märkimisväärselt võimalustest avamaastikul. Peamiseks erinevuseks on laskekauguste vähenemine, mis aga funktsiooni kirjeldust ei muuda. Vaadeldes manööverdusvõimalusi avamaastikul, tuleb märkida, et tulenevalt vastase lahingulistest võimalustest on eeltoodud relva kasutamine ilma olulisemate varjeteta piirkonnas mitteotstarbekas. Kuna relva liigutamine meeskonna jõul on vaevaline, siis ainukeseks kõne alla tulevaks funktsiooniks avamaastikul võib tulla tema rakendamine kohtkindla tulevahendina pioneerialaselt hästi ette valmistatud positsioonilt. Lähtudes tulevõimalustest saab 106 mm kahurit avamaastikul kasutada alljärgnevate ülesannete täitmiseks: võitlus vastase tankide ja teiste soomukitega piirkaugustele kuni 1200 m kohtkindlatelt pioneerialaselt ette valmistatud positsioonidelt kaitse eesservade läheduses; tankitõrjesõlmede tulevaritsuste läbiviimine kaitsesügavustes; mittesoomustatud sihtmärkide hävitamine piirkaugustele kuni 2000 m lahtistelt ja kohtkindlatelt tulepositsioonidelt kallaletungi lähtealustel ja kaitse eesservadel. Kinnine maastik piirab 106 mm kahuri vähest manööverdatavust. Eeltoodud maastikel suureneb lähivõitluse osakaal, mida tingib laskurrelvade tule efektiivsuse tõus. Soomustamata tankitõrjerelvad on nendest tingimustest tulenevalt eriti haavatavad, siis väheneb kahurite (iseäranis väheliikuvate kahurite) efektiivsus märgatavalt. Lisaks märgitule puudub 106 mm kahuril lähivõitluseks sihtimisseadeldis (mehaaniline sihik). Tulenevalt sellest võib 106 mm kahurile kinnistel maastikel panna ülesandeks pidada võitlust vastase tankide ja teiste soomukitega tankitõrjesõlmedes kaitsesügavustes. Tingimuseks siinkohal on alati nende sõlmede kaitsmine laskurrelvade tulega. Asustatud piirkondades 106 mm kahuri rakendusvõimalused avarduvad, kuna asustatud punktide pinnaskate on valdavalt kõva ja paraneb oluliselt kahuriga manööverdatavus. Lähtuvalt sellest võib 106 mm kahur asustatud piirkonnas täita järgmisi ülesandeid: võitlus vastase tankide ja teiste soomukitega asulaeenditel piirkaugustele kuni 1200 m mitmelt tulepositsioonilt; võitlus vastase mittesoomustatud sihtmärkidega asulaeenditel piirkaugustele kuni 2000 m mitmelt tulepositsioonilt; võitlus vastase tankide, teiste soomukite ja soomustamata sihtmärkidega asustatud punktide vastupanusõlmedes; liikuva tankitõrjereservi ülesannete täitmine; saatekahuri ülesannete täitmine pealetungil. Mõõtmed: Raua pikkus: 3400 mm Lafeti laius lahtitõmmatud kolmjalaga: 1520 mm Sihtimisseadme optika: 106 mm Optilise sihiku suurendus: 4 x Mass: Kahuri üldmass ilma lisavarustuseta: 220 Raud koos märkimispüssi, sihiku ja valgustusseadmega: 130,5 Märkimispüss M8: 10,5 Lafett: 89,5 Optiline sihik: 6 Laskemoona komplekt: 16,3 Puittaara koos pappümbrises oleva laskekomplektiga: 52,5 Kumulatiivmürsu minimaalne efektiivne pihtamisnurk: 30° Lahinguline laskekiirus, lasku / minutis: 5 Mürsu lahingastmesse viimine, m: 0 Kahuri lahinguasendisse viimine: 6 sekundit "M40 106mm Recoilless Rifle". GlobalSecurity.com. Vaadatud 21.04.2015. Norris, John (1996). Anti-tank weapons. Brassey's. ISBN 1857531779.